**SCÉIM OIBREACHA Deisiúcháin um ÁISEANNA POBAIL - ÁISEANNA nach bhfuil faoi úinéireacht Chomhairle Contae FHINE GALL**

LÉIGH NA TREOIRLÍNTE SEO A LEANAS GO CÚRAMACH LE DO THOIL SULA gGCOMHLÁNAÍONN TÚ tú AN FHOIRM IARRATAIS

**1. Réamhrá**

Tá scéim nua €400,000 d’Oibreacha Deisiúcháin in Áiseanna Pobail á bhfógairt ag Rannóg Forbartha Pobail Chomhairle Contae Fhine Gall d’ionaid Phobail. Díreoidh an scéim ar ionaid phobail atá ann cheana féin (nach bhfuil faoi úinéireacht Chomhairle Contae Fhine Gall) ar fud Chontae Fhine Gall a fheabhsú.

Tá iarratais á lorg anois ar mhaoiniú faoin Scéim seo do na catagóirí seo a leanas.

**Áis ilchuspóireach**

Áis atá á bainistiú ag coiste. Tuillfidh an cineál áise seo an chuid is mó dá hioncam trí chead a thabhairt do ghrúpaí éagsúla sóisialta, cultúrtha, forbartha agus sainspéise a áitribh a úsáid le haghaidh gníomhaíochtaí neamhbhrabúis. D’fhéadfadh halla spóirt agus seirbhís cúram leanaí pobail a bheith mar chuid den áis seo.

**Áis Spéise Aonair**

Áis atá á bainistiú ag coiste a thagann le chéile chun bunáit agus/nó seirbhís a fhorbairt chun freastal ar riachtanais shóisialta a phobail nó ar riachtanais pobail spéise eile (lena n-áirítear hallaí gasóg/clubanna óige/seanóirí/seideanna fear srl.). D’fhéadfadh go mbeadh seirbhís cúraim leanaí Pobail mar chuid den áis seo.

**2. Aidhmeanna na Scéime/Maoiniú**

Tá raon leathan áiseanna tiomnaithe saintógtha Pobail ar fud an chontae nach bhfuil faoi úinéireacht Chomhairle Contae Fhine Gall agus a bhfuil gá acu le hoibreacha deisiúcháin. Tá sé mar aidhm ag an maoiniú seo cúnamh airgeadais a sholáthar d'áiseanna Pobail a bhfuil gá acu le hoibreacha deisiúcháin éigeandála/riachtanacha.

Is féidir iarratais ar mhaoiniú a dhéanamh faoin scéim seo laistigh de na catagóirí seo a leanas chun oibreacha feabhsúcháin/deisiúcháin riachtanacha a dhéanamh ar áiseanna pobail nach bhfuil faoi úinéireacht CCFG.

|  |
| --- |
| **Áis Ilchuspóireach**-Tairgfear deontais suas le 50% de chostas na n-oibreacha faoi réir uasmhéid de €40,000 do Áiseanna Pobail le haghaidh tionscadail feabhsúcháin/athchóirithe lena mbaineann oibreacha Caipitil |
| **Áis Spéise Aonair -** tairgfear deontais suas le 50% de chostas na n-oibreacha faoi réir uasmhéid de €30,000 do Áiseanna Pobail le haghaidh tionscadail feabhsúcháin/athchóirithe lena mbaineann oibreacha Caipitil |

Féadfaidh áiseanna iarratas a chur isteach ar dheontas tar-rollta dhá bhliain de 60K do thionscadal caipitil ar mhórscála. Íocfar an deontas in dhá thráthchuid bhliantúla de €40K agus €20K. Ní bheidh áiseanna a n-éiríonn leo iarratas a dhéanamh ar an deontas tar-rollta dhá bhliain i dteideal aon iarratas breise a dhéanamh faoin scéim seo ar feadh na tréimhse tar-rollta dhá bhliain.

**3. Cé atá incháilithe chun iarratas a chur isteach?**

Measfar iad seo a leanas a bheith incháilithe don scéim:

Áiseanna nach bhfuil faoi úinéireacht Chomhairle Contae Fhine Gall a úsáidtear chun críocha an Phobail

Áiseanna a sholáthraíonn seirbhísí cúraim leanaí Pobail in Áis Phobail

Eagraíochtaí neamhbhrabúis – sainmhínítear iad seo mar ghrúpaí/chumainn a dhéanann gnó ar mhaithe leis an bpobal i gcoitinne gan scairshealbhóirí a bheith acu agus gan brabús a dhéanamh a bheith mar chuspóir acu.

**4. Cé nach bhfuil incháilithe chun iarratas a dhéanamh**

Tionscadail nach gcomhlíonann na critéir atá leagtha amach ag 3 thuas agus tionscadail neamh-incháilithe eile lena n-áirítear ach gan iad a bheith teoranta dóibh seo a leanas

**Eagraíochtaí tráchtála;**

**Clubanna/eagraíochtaí do bhaill phríobháideacha;**

**5a. Cad é a mhaoineofar**

Oibreacha/deisiúcháin éigeandála riachtanacha mar shampla, soilsiú éigeandála, sábháilteacht dóiteáin, athsholáthar coirí, deisiúcháin leictreacha, uasghráduithe sláinte agus sábháilteachta nó aon oibreacha a chinntíonn comhlíonadh an fhoirgnimh agus sábháilteacht an phobail;

Tionscadail a thugann aghaidh ar shaincheisteanna inrochtaineachta.

**5b.** **Cad é Nach Maoineofar**

Ní dhéanfar maoiniú ar Thionscadail/Oibreacha Siarghabhálacha

Oibreacha neamhriachtanacha

**6. Riachtanais na Scéime**

Baineann na coinníollacha agus na ceanglais seo a leanas le gach tionscadal:

The following conditions and requirements apply to all projects:

**Riachtanais Chánach:** Deimhniú imréitigh cánach cothrom le dáta;

**Doiciméadú teicniúil:** Ní mór na doiciméid seo a leanas a chur isteach in éineacht leis an bhfoirm iarratais chomhlánaithe:

*Cóipeanna de líníochtaí, léarscáileanna/pleananna agus aon doiciméadú teicniúil ábhartha eile, más infheidhme.*

**Ceadanna Reachtúla:** Ní mór d’iarratasóirí a chinntiú go bhfuil gach cead nó toiliú reachtúil faighte sula gcuirtear tús le haon oibreacha. Áirítear leis seo cead pleanála ach níl sé teoranta dó.

*Cuir faoi iamh le do thoil cóip den chead pleanála a fuarthas nó sonraí faoin gcead pleanála a theastaíonn más infheidhme;*

*Cuir faoi iamh le do thoil sonraí faoi thoilithe reachtúla más infheidhme;*

**Luachan ullmhaithe go gairmiúil nó meastachán réamhthairisceana:** Ní mór ar a laghad trí luachan nó meastachán réamhthairisceana ullmhaithe go gairmiúil a chur isteach ag an gcéim iarratais le haghaidh gach gné de na hoibreacha a bhfuil tú ag déanamh iarratais ina leith.

**Toiliú an Tiarna Talún/Úinéara:** Ní mór litir toilithe ón Tiarna Talún/úinéir na réadmhaoine a chur isteach ag an gcéim iarratais ag aontú go ndéanfar na hoibreacha ar an bhfoirgneamh.

**Fianaise go bhfuil a maoiniú féin ar fáil:** Ní mór fianaise i scríbhinn a chur isteach leis an bhfoirm iarratais go bhfuil gach maoiniú meaitseála ar fáil chun an tionscadal a chríochnú.

Ní mór foinse/foinsí an mhaoinithe mheaitseála a shainaithint go soiléir agus é tacaithe ag gealltanas scríofa ón bhfoinse ábhartha ag deimhniú go mbeidh an maoiniú ar fáil má cheadaítear an tionscadal.

**Cuntais Iniúchta/Ráitis Airgeadais:** Ní mór don eagraíocht Cuntais Iniúchta/Ráitis Airgeadais na bliana roimhe sin a chur isteach ag céim an iarratais.

**7. Ceanglais Eile**

**Uainiú na Scéime agus an deontas a tharraingt anuas:** Beidh uasmhéid 12 mhí ag deontaithe rathúla chun a ndeontas a tharraingt anuas. Mura dtarraingítear anuas é laistigh de 12 mhí, tarraingeofar siar an deontas go huathoibríoch.

**Aitheantas ar mhaoiniú:** Beidh ar thionscnóirí tionscadail aitheantas a thabhairt do chúnamh na Comhairle i ngach ábhar poiblíochta trí lógó Chomhairle Contae Fhine Gall a chur ar a suíomh gréasáin agus trí aitheantas scríofa a thabhairt i dtuarascálacha/foilseacháin agus ábhar poiblíochta.

**8. Critéir Roghnúcháin**

Déanfar gach iarratasóir a mheas de réir na gcritéar incháilitheachta d’iarratasóirí mar atá liostaithe i gCuid 3 mar atá leagtha amach sa treoircháipéis seo

Ní mór go mbeadh na doiciméid riachtanacha go léir curtha isteach ag iarratasóirí freisin chun go measfar iad a bheith incháilithe.

Caithfidh gach iarratas incháilithe na critéir seo a leanas a chomhlíonadh.

|  |
| --- |
| An riachtanas le haghaidh oibreacha riachtanacha éigeandála léirithe. |
| Acmhainn léirithe maidir le tionscadal ardchaighdeáin a sheachadadh in am agus laistigh de bhuiséad. |
| Iarratas ar ardchaighdeáin curtha isteach i dtéarmaí faisnéise agus doiciméadú cúltaca. |
| Úinéireacht ag an eagraíocht ar an áitreabh atá le forbairt nó léas/litir toilithe shásúil aici. |
| Luach maith ar airgead san fhadtéarma léirithe; |

**Nóta: Déanfar tionscadail a mheas ar bhonn aonair agus de réir théarmaí na scéime seo.**

**9. Ginearálta**

Ní mór nósanna imeachta airgeadais cuí a bheith i bhfeidhm chun cuntas a thabhairt ar gach maoiniú/caiteachas a bhaineann leis an Scéim Oibreacha Deisiúcháin um Áiseanna Pobail seo.

Tabharfaidh an tOifigeach Forbartha Pobail sannta cuairteanna láithreáin ort le linn chéimeanna éagsúla do thionscadail chun monatóireacht a dhéanamh ar dhul chun cinn.

**10. Conas Iarratas A Chur Isteach**

Ní ghlacfaidh an Chomhairle ach le hiarratais atá curtha isteach ar an bhfoirm iarratais oifigiúil (cliceáil ar an nasc)) [https://www.tfaforms.com/5039665](https://eur04.safelinks.protection.outlook.com/?url=https%3A%2F%2Fwww.tfaforms.com%2F5039665&data=05%7C01%7CTricia.Matthews%40fingal.ie%7Ce6cd5a89c7524e78b34608db473e6893%7C72dcfc23757145948154afe2c0bdea98%7C0%7C0%7C638182105636317086%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=35eqiqk2IrFR8O7wqFIJ1ijC4M1flH0DAZyMKzbNtSM%3D&reserved=0)

**N.B. NÍ GHLACFAR AR IARRATAIS NEAMHCHOMHLÁNAITHE AGUS/NÁ LE hIARRATAIS NACH BHFUIL AN DOICIMÉADÚ RIACHTANACH CEANGAILTE LEO.**